Pagani tähistas juubelit keset raudteejaama
Pagani turundusinimesed leidsid oma sõidukite eksponeerimiseks ülimalt kummalise näituseruumi – New Yorgi suurimas raudteejaamas Central Station. Väärikatele autodele kohaselt seisid need otse keset suurimat halli.
Näidati kuut autot: viit Zonda seeriast ning uusimat, alles sel aastal tootmisse jõudnud Huayra Roadster BC. Mõistagi ei saanud masinad publiku puuduse üle kurta.
Näitusega tähistati Zonda seeria kahekümnendat sünnipäeva, kuid hiljuti teatas Pagani, et asub oma esimest maasturit konstrueerima. Niisiis nüüd ka Pagani. Sõiduk võiks valmida 2025. aastaks, kui vahepeal just pole maasturid täieliku põlu alla sattunud ning ilmselt pole tegu puhtalt Pagani enda toodanguga vaid projekti kaasatakse ka Mercedes-Benz.